😷 ใครที่กำลังหาผลิตภัณฑ์ "น้ำเกลือล้างจมูก" เพราะในช่วงนี้ต้องเผชิญ #ฝุ่นPM25 พุ่งสูง วันนี้เรามีวิธีเลือกมาฝากกันค่ะ

โดยการล้างจมูกด้วยน้ำเกลือเป็นการทำความสะอาดบริเวณโพรงจมูก เพื่อชำระล้างสิ่งสกปรก เชื้อแบคทีเรีย และสารที่ก่อให้เกิดโรคภูมิแพ้ ช่วยให้หายใจสะดวกขึ้น บรรเทาอาการคัดจมูก 

สำหรับวิธีการเลือกซื้อผลิตภัณฑ์น้ำเกลือล้างจมูก คือ
1. ผลิตภัณฑ์ได้มาตรฐาน อยู่ในภาชนะปิดสนิท ไม่มีการรั่วซึม
2. ฉลากมีข้อความครบถ้วน เช่น ชื่อผลิตภัณฑ์ ชื่อสารออกฤทธิ์ วิธีใช้ วันที่หมดอายุ ฯลฯ
3. สารออกฤทธิ์เป็นน้ำเกลือนอร์มอลซาไลน์ที่ปราศจากเชื้อ (Normal saline solution , 0.9% Sodium chloride) ไม่มีส่วนผสมน้ำตาล Glucose
4. ได้รับอนุญาตจาก อย. สามารถตรวจสอบได้ที่หัวข้อ "ตรวจสอบผลิตภัณฑ์"

ใครที่ควรล้างจมูก ?
・จมูกอักเสบจากไข้หวัด
・จมูกอักเสบจากภูมิแพ้
・ไซนัสอักเสบ
・โรคริดสีดวงจมูก

ทั้งนี้ น้ำเกลือไม่ได้มีเพียงรูปแบบขวดเท่านั้น ยังมีรูปแบบที่เป็นเกลือซองผสมน้ำ และรูปแบบสเปรย์พ่นจมูก ดังนั้น เพื่อให้เกิดประสิทธิภาพและความปลอดภัย ควรศึกษาวิธีใช้ให้ถูกต้อง หากมีข้อสงสัยให้ปรึกษาแพทย์หรือเภสัชกร

ที่มา: FDA Thai, กระทรวงสาธารณสุข

📖 ติดตามสาระความรู้ และข่าวสารอัปเดต ในแบบฉบับเข้าใจง่าย สรุปไว้ในแผ่นเดียว กับ #ThaiPBS ได้ที่
#ฝุ่นPM25